莊履豐

莊履豐（），字中熙，號梅谷，福建泉州府晉江縣青陽里人，明朝翰林。

 生平 
戶部四川司主事莊履朋之兄。隆慶四年（1570年）庚午科福建鄉試第十三名舉人，萬曆五年（1577年）登進士第二甲第三十五名。選翰林院庶吉士，授翰林院编修，萬曆九年（1581年）持節冊封韓、慶二藩。十一年丁繼母褚孺人艱，歸鄉守制。服除，補原官。十四年任會試同考官，以重修《大明会典》完成，升翰林院修撰，赐银币。不久題注起居，充經筵講官。萬曆十五年弟莊履朋病逝，護喪歸鄉，十六年（1588年）父亲去世丁憂，因連遭凶憫，哀痛骨立，疽发背而卒。著有《梅谷集》等卷黄汝良《河干集》卷七《翰林院修撰梅谷庄先生墓志铭》 吾师庄先生歾于今三十载余矣。始先生家世蝉联、伯仲鼎贵，已而相继陨落。人咸怪其销沉之速，或归咎于形家。先生有子乔申，慎毖葬事，屡卜而屡不克窆。蹉跎十余年而乔申复夭，一孙命驺，呱呱襁褓中。幸有师母陈孺人贤明当户，如线之绪，赖以弗绝。至是命驺年及舞勺，孺人称笃老矣。 一日，命命驺手族子鼎元公行状来，且命汝良曰：“不吊昊天，未亡人忍死存孤，以至今日。惟先太史未即窀穸，闵闵焉无以报地下。兹襄事有期矣。知太史者，无如吾子。墓中之石，吾子其图之。”汝良惟丙戌之役，幸得出先生门下。特方盛年耳，无禄，不得终事先生。木坏山颓，感恨何已。今发种种矣，既不能有所建树以称知己，复不能阐扬盛美万一。倘旦暮不可知，将益负师恩，抱恨无穷，敢辞执笔？ 先生讳履丰，字中熙，别号梅谷，世居晋江之青阳里，为温陵甲族。高祖遗耕公轸，曾祖封吏部南田公旺，祖藩参石山公一俊，父封编修小石公望槐，娶丘孺人为中丞集斋公养浩女，实生先生，次户部益廷公履朋。孺人早世，先生甫四岁，中丞公念之甚，命某恭人育鞠之。未就傅，口授诸书，悉能记诵，中丞公喜曰：“是能成吾宅相者。”稍长，乃听封翁携归，延师授以戴氏礼。藩参公每举疑义，剖析如流，心甚奇之。先生秀泽明晢，修目扬眉，耸颧隆准，硕下而锐上，视不能远，然读书辄数行俱下。藩参公文章气概高自标许，既早废家居，晚遭兵燹，落拓无聊。时封翁亦屡蹶场屋，及见先生颖甚，乃慰意曰：“庶收搆获于贻厥乎？”间戏谓封翁曰：“若胜吾，若有二佳儿。” 庚申，补弟子员。明年，入棘闱，居副榜。郡守周云川见其文，亟加叹赏，呼为小友。庚午，领乡荐，时年甫廿四。丙子，户部公亦领乡书。明年丁丑，成进士，出职方吴少伯、太史赵定宇二先生门。赵先生每祝之曰：“类我类我。”尝以先生行卷质之翰长肃庵陈先生。陈先生曰：“是我辈人。”亟荐之。其六月，馆选居前茅，改翰林吉士。太仓王荆石先生见其名，跃然曰：“此闽中材子，吾十年前闻之同郡周云川，今真得之矣。” 先生自弱冠即娴古文词，闳中肆外，下笔辄数千言，卓绝惊人。既读书中秘，纵观兰台、石室之藏，业益进。时荆石先生为馆师，每奏一篇，未尝不击节称赏。撤馆，授编修。吾郡起中秘，授馆职，自先生始，而授职实为第一人。望隆隆起，凡馆阁著作多出先生手，四方羔雉成群，无不愿得先生文为重者，后先相君咸相钦挹。山阴王相公遣子受业，向慕尤殷，盖莫不以鼎铉相期者。辛巳，持节册封韩、庆二藩。韩、庆居秦西偏，以急于省觐，故不辞辽远，饷餽无所受，橐中惟墨书数幅、甘杞数封而已。便道过里，承欢膝下，襄丘孺人葬事，藩参公亦克就窀穸。以其间检束纪纲，存问诸亲旧，肃如欣如。明春，还朝报命。亡何，丁继母褚孺人艰，归。服除，补原官。时次公亦已登癸未进士，除户部主政，公余相与扬榷古今，壎箎唱和，并秀竞爽，时号二庄。丙戌，分校南宫，所取士济济称得人。惟汝良幸得粃糠蒙录。重修会典成，升修撰，赐银币。寻充经筵官，记注起居，骎骎显融矣。适户部公卒于京且未嗣，先生哭之恸，复虞封翁老不任戚，请急护弟丧归，庶几慰封翁。封翁竟以伤神捐馆。先生摧毁几至灭性。先生故以轸精著述有文园病，至是连遘凶悯，瘁不自胜，形销骨立，疽发背卒。时汝良亦以外艰归，侍先生于易箦之际，恨不能百身以赎也。 先生博大洞达，好结知天下士，然义命之介，持之甚严。读中秘时，与江陵相国子同年同馆，或谓宜加绸缪，冀相引重，先生平等率意，略无所亲疏。赵太史抗疏夺情，事杖阙下，诸人畏相国，鲜敢省视，先生独挺身拥护之，起诸血肉中，为条理无恙。其后削籍里居，复因使事迂道谒之。赵贻书曰：“自吾得罪相君，生平亲知率多鸟兽匿，惟公不替岁寒，以此知公超也。”洪司寇芳州为虎冠吏罗织毙狱，三日弗得殓。先生竣使事，过省城，慷慨发愤，颂言出之，属所知经纪其丧，致赗含焉。或訹之曰：“是故相国所眦睚者，何强与人事为？”先生不为动，其立义不回类此。

家庭
曾祖父莊旺，號南田，封吏部員外郎。祖父莊一俊，號石山，曾任布政司左參議。父莊望槐，號小石先生。母親丘氏（丘养浩女）、繼母褚氏。具庆下。兄履朋（贡士）、履揆、履隆、履源、履斗、履萬、履甲、履丙。

註釋

參考文獻
張朝瑞，《皇明貢舉考》
魯小俊、江俊偉，《貢舉志五種（上）》，武漢大學出版社，2009
朱保炯，謝沛霖，《 明清進士題名錄索引》，文海出版社，1981
龔延明，《 天一閣藏明代科舉錄選刊》，寧波出版社，2016

L
Category:晉江人
Category:隆慶四年庚午科福建鄉試舉人
Category:明朝庶吉士
Category:明朝翰林院編修
Category:明朝翰林院修撰
Category:明朝經筵講官